Carolina Marín

Carolina María Marín Martín (Güelva, España, 15 de juñu del 1993) es una juegaora española de bádminton que compiti ena crassi endividual, ena qu'alcançó el númiru unu del ranking mundial de la BWF. 

 Biografía 
Tuvu la su nacencia'l quinzi de juñu del 1993 ena ciá de Güelva, aondi vivió ata que esmençó a estuyal huera dela su tierrina andaluza. Estuyó Fisioterapia ena Nuversidá Católica de San Antoniu de Murcia i el grau de Dietética i Nutrición ena Nuversidá Alfonsu X el Sabiosu ena Comunidá Utónoma de Mairil, enque sempri á siu una grandi deportista i con un valol añidíu al sel chota.

Hue premiá col Premiu Nacional del Deporti Reina Sofía ala mejol deportista española de l'añu 2014 i destinguía cona Medalla de Bronzi dela Real Ordin del Méritu Deportivu nel 2014 i la Medalla d'Oru dela Real Ordin del Méritu Deportivu nel 2016. Tamién esti mesmu añu i hechu nel su onol, el Palaciu de Deportis de Güelva hue renombrau comu'l Palaciu de Deportis Carolina Marín. Nel 2018 acebió la Medalla d'Andaluzía i nel 2024 hue la ganaora del Premiu Prencipessa d'Asturies delos Deportis.

Corrientimenti es arreconocía comu la mejol juegaora uropea de bádminton i una delas mejoris dela estoria. Á siu campeona olímpica en Rio de Janeiro nel 2016, tres vezis campeona mundial enos añus 2014, 2015 i 2018, campeona enos Juegus Uropeus de Cracovia nel 2023 i sieti vezis campeona d'Uropa, nel 2014, 2016, 2017, 2018, 2021, 2022 i nel 2024, siendu la juegaora más aureá dela competición.

 Correúra profissional 
162x162px|izquierda|Carolina Marín
Á participau en varius Juegus Olímpicus del Branu, assina nel 2012 queó ena dezissieti posición en Londri, peru aluegu s'agenció una medalla d'oru en Ríu de Janeiru nel 2016, ena preva endividual. Endispués, nel 2020, no puu afial el títulu enos Juegus Olímpicus de Tóquiu, por mé duna lisión ena roílla isquierda i aluspués, tapocu puu afial el títulu quandu lo tenia enas sus manus, enos Juegus Olímpicus de París nel 2024, por sotra lisión que esta vés hue ena roílla derecha. Es la deportista que sin sel asiática, á ganau un oru olímpicu en bádminton.

S'agenció quatru medallas nel Campeonato Mundial de Bádminton, dentri los añus 2014 i 2023, i sieti medallas d'oru nel Campeonato Europeo de Bádminton, dentri los añus 2014 i 2024. Nel añu 2015, hue el númiru unu del ranking mundial de la BWF i enos Juegus Uropeus de Cracovia nel 2023 s'agenció una medalla d'oru ena preva endividual. Amás, ganó sieti Super Series Premier, con dos vezis el All England nel 2015 i nel 2024, una ves l'Abiertu de Malasia nel 2015, dos vezis l'Abiertu dela Repúbrica Populal China nel 2018 i nel 2019 i dos vezis l'Abiertu de Tailandia, dambus dos pal 2020.

 Méritus entrenacionais 
 Endividual 
Juegus OlímpicusAñuLugalMedallaCrassi2016Ríu de Janeiru (Brasil)OruEndividualCampeonato MundialAñuLugalMedallaCrassi2014Copenhague (Dinamarca)OruEndividual2015Yakarta (Indonesia)OruEndividual2018Nankín (China)OruEndividual2023Copenhague (Dinamarca)PrataEndividualJuegus UropeusAñuLugalMedallaPreva2023Tarnów (Poloña)OruEndividualCampeonatu UropeuAñuLugalMedallaCrassi2014Kazán (Russia)OruEndividual2016La Roche-sur-Yon (Francia)OruEndividual2017Kolding (Dinamarca)OruEndividual2018Güelva (España)OruEndividual2021Kiev (Ucraña)OruEndividual2022Mairil (España)OruEndividual2024Saarbrücken (Alemaña)OruEndividual

 Por equipus 
Campeonatu UropeuAñuLugalMedallaCrassi2016Kazán (Russia)BronziEquipus2018Kazán (Russia)BronziEquipus2024Lodz (Poloña)PrataEquipus

 Juegus Olímpicus i Uropeus, Campeonatu Mundial i Uropeu 
CrassificaciónAñuJueguContrariuResultauCampeona2014 Campeonatu Uropeu Anna Thea Madsen21–9, 14–21, 21–8Campeona2014 Campeonatu Mundial Li Xuerui17–21, 21–17, 21–18Campeona2015 Campeonatu Mundial Saina Nehwal21–16, 21–19Campeona2016 Campeonatu Uropeu Kirsty Gilmour21–12, 21–18Campeona2016 Juegus Olímpicus Pusarla Sindhu19–21, 21–12, 21–15Campeona2017 Campeonatu Uropeu Kirsty Gilmour21–14, 21–12Campeona2018 Campeonatu Uropeu Yevguéniya Kosetskaya21–17, 21–7Campeona2018 Campeonatu Mundial Pusarla Sindhu21–19, 21–10Campeona2021 Campeonatu Uropeu Line Christophersen21-13, 21-18Campeona2022 Campeonatu Uropeu Kirsty Gilmour21-10, 21-12Campeona2023 Juegus Uropeus Mia Blichfeldt21-15, 21-14Sucampeona2023 Campeonatu Mundial An Se-Young21–12, 21–10Campeona2024 Campeonatu Uropeu Kirsty Gilmour21-11, 21-18

 Juegus Super Series Finals i Super Series Premier 
CrassificaciónAñuJueguContrariuResultauCampeona2015 All England Saina Nehwal16–21, 21–14, 21–7Campeona2015 Abiertu de Malasia Li Xuerui19–21, 21–19, 21–17Sucampeona2017 Abiertu de Malasia Tai Tzu-ying25–23, 20–22, 13–21Campeona2018 Abiertu de China Chen Yufei21–18, 21–13Campeona2019 Abiertu de China Tai Tzu-ying14–21, 21–17, 21–18Campeona2020 (I) Abiertu de Tailandia Tai Tzu-ying21–9, 21–16Campeona2020 (II) Abiertu de Tailandia Tai Tzu-ying21–19, 21–17Sucampeona2020 BWF World Tour Finals Tai Tzu-ying21–14, 8–21, 19–21Sucampeona2023 Abiertu d'Indonesia Chen Yufei18–21, 19–21Sucampeona2023 BWF World Tour Finals Tai Tzu-ying21–12, 14–21, 18–21Campeona2024 All England Akane Yamaguchi26–24, 11–1, retirá

 Condecoracionis 
DestincionisAñuvínculo=Archivo:REAL_ORDEN_DEL_MÉRITO_DEPORTIVO_ribbon.jpg|40x40px Real Ordin del Méritu DeportivuMedalla de Bronzi2014vínculo=Archivo:REAL_ORDEN_DEL_MÉRITO_DEPORTIVO_ribbon.jpg|40x40px Real Ordin del Méritu DeportivuMedalla d'Oru2016PremiusAñu Premiu Nacional del Deporti Reina SofíaMejol deportista española de l'añu2014 Premiu Prencipessa d'Asturies delos Deportis2024

 Guipal tamién 
Deportis
Güelva

 Referencias 

 Atijus p'ahuera 

 Ficha nel COE.
 Ficha ena página dela BWF 
 Premius i conteus en tournamentsoftware.com 
 Carolina Marín ena RTVE pola primel vés tras la su lisión: "M'aquacaría arretiral-mi nuna pista de bádminton" RTVE, tres de setiembri del 2024

Categoría:Mugeris
Categoría:Deportis
Categoría:Deportistas